ПОРАЗЕНАТА ОТ МЪЛНИЯ В МАДАНСКО Е ИЗВЕСТНАТА МОНИКА ПЕТРОВА ОТ ЯМБОЛ — Радио и ТВ 999 новини от България и света, слушайте ни и онлайн по РАДИО 999
ПОРАЗЕНАТА ОТ МЪЛНИЯ В МАДАНСКО Е ИЗВЕСТНАТА МОНИКА ПЕТРОВА ОТ ЯМБОЛ
Известната в Канада организаторка на български събития в Монреал Моника Петрова е била убита от мълния докато била на ваканция в България.
Инцидентът е станал в местността Лещево край маданското село Бориново. Трагичният инцидент станал в петък следобед, при внезапно разразила се буря – обилен дъжд, придружен от гръмотевици, съобщи кметът на селото Рефат Феляти.
“Съкрушена съм от трагедията! Познавах и работех с Моника. Един подържащ българската културата в Монтреал дух, го няма вече сред нас! Моника, твоите дела няма да отидат напразно! Светлина по пътя ти, много рано ни напусна …”, каза президентът на Българския културен център в Сиатъл Елка Русков.
“Тя беше невероятно благ, добър и възпитан човек, детски учител по професия, работеше в канадска детска градина . Обичаше много България, всяко лято си ходеше за два месеца! Беше водеща фигура в Монреал на редица извънкласни форми за изучаването на български език, преподаваше и български народни танци. Мони бе Изключително стриктна и коректна в организирането на събития, много уважителна към всички български изпълнители. Работихме от 2013 година и сме организирали съвместно редица събития на гостуващи изпълнители като: Група Сигнал, Глория, Диана експрес , Галена, Малина , Тони Дачева, Комиците, Тони Димитрова, редица театрални постановки със знаменити артисти, последната от които “Големанов” от Ст.Л.Костов.”, спомня си Петя Романова, която организира турнета в Северна Америка.
“Загубата при тази нелепа трагедия е изключително голяма за мен , първо – загубих верен и достоен приятел в лицето на Моника, и впоследствие , от работен аспект – губя коректен дългогодишен организатор в Монреал . Бог да прости прекрасната Моника и искрени съболезнования на съпруга й Жоро и нейните близки!”, добавя Петя.
От 10 години с Моника работи и Анастасия Върбанова от Balkanto в Торонто. “Отиде си много хубав човек, отзивчива, внимателна. Моника никога не влизаже в конфликти, беше много интелигентна жена. Тя беше всеотдайна, това го казват всички артисти от България, които идваха и с които тя работеше. Определено ще липсва не само на приятелите си, но и на българската общност в Монреал”, каза Анастасия Върбанова.
Преди две седмици мълния уби 47-годишен мъж и кучето му в междублоковото пространство на софийския квартал “Люлин”. А юни е месецът с най-много гръмотевици, казват синоптиците.
Ето кои са победителите във фотоконкурса Бебетата на МБАЛ „Д-р Иван Селимински“-Сливен
Ямболският куклен театър вече има своя сграда
Ето кои са победителите във фотоконкурса Бебетата на...
Ямбол ще отбележи 142 години от Освобождението си от...